****

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

**KLASA: 021-05/16-01/18**

**URBROJ: 2123-05-01-16-1**

**U Šandrovcu, 30.11.2016.**

**Z A P I S N I K**

**sa 27. sjednice Općinskog vijeća općine Šandrovac održane 30.11.2016. sa početkom u 19,00 sati**

Prisutni: Ivan Pleško, Ranko Ormanović, Valent Štandar, Stjepan Žager, Draženko Kolarić, Damir Husnjak, Biljana Solar, Mirko Bedeković, Darko Halauš, Nikola Halapa i Miroslav Sokolić.

Ostali prisutni: Dajana Perhot, Ivana Fočić, dipl.iur., Sandra Sedlanić i načelnik Josip Dekalić.

 Predsjedavajući je pozdravio prisutne. Kvorum je utvrđen , te je Predsjedavajući utvrdio da su na sjednici prisutni svi vijećnici.

 Predsjedavajući je Dnevni red dao na usvajanje, te je Dnevni red jednoglasno usvojen od strane Općinskog vijeća.

**D N E V N I R E D**

1. Aktualni sat.
2. Usvajanje zapisnika sa 25. sjednice općinskog vijeća Općine Šandrovac,
3. Usvajanje zapisnika sa 26. telefonske sjednice općinskog vijeća Općine Šandrovac,
4. Prijedlog Proračuna Općine Šandrovac za 2017.g. i projekcija Proračuna 2018.-2019.g.
5. Donošenje Odluke o izvršenju Proračuna Općine Šandrovac u 2017.g.
6. Donošenje Programa investicijskog održavanja , gradnje objekata i uređaja komunalne infrastrukture u 2017.g. na području općine Šandrovac.
7. Donošenje Programa održavanja komunalne infrastrukture u 2017.g.,
8. Donošenje Programa javnih potreba u kulturi 2017.g.,
9. Donošenje Programa Javnih potreba u sportu u 2017.g.,
10. Donošenje Programa socijalno-zdravstvenih potreba i humanitarnih udruga i zajednica Općine Šandrovac za 2017.g..
11. Donošenje Programa utroška sredstava vodnog, komunalnog i šumskog doprinosa, komunalne naknade te naknade za eksploataciju mineralnih sirovina, kaptažnog plina i naknade za korištenje zemljišta za 2017.g.
12. Donošenje Programa raspolaganja prihodima dobivenim od naknade za zadržavanje zgrada na prostoru na području Općine Šandrovac u 2017.g,
13. Donošenje Programa korištenja sredstava ostvarenih od prodaje, zakupa, dugogodišnjeg zakupa poljoprivrednog zemljišta u vlasništvu Republike Hrvatske za 2017. godinu,
14. Donošenje Odluke o prijenosu poslova uz utvrđivanje, evidentiranje, nadzor, naplatu i ovrhu općinskih poreza na poreznu upravu u 2017.g.,
15. Donošenje Odluke o provođenju popisa i osnivanju Povjerenstva za popis dugotrajne imovine općine Šandrovac,
16. Odluka o raspoređivanju sredstava političkim strankama zastupljenim u Općinskom vijeću Općine Šandrovac u 2017. godini,
17. Suglasnost na Financijski plan Doma za starije i nemoćne osobe Šandrovac za 2017.g. i projekcije za 2018. i 2019. godinu .

**Točka 1.**

**\*\***Vijećnik M. Bedeković**:“** Tri i pola godine, Predsjednik Općinskog vijeća je gospodin Pleško. Koja je prva točka Dnevnog reda?“ Prema Poslovniku?“

\*Predsjedavajući: „ Prije utvrđivanja Dnevnog reda vijećnici mogu postavljati pitanja.“

\*\*Vijećnik, Mirko Bedeković :“ Poštujte Poslovnik. Prva točka Dnevnog reda mora biti zapisnik.“

\*Dajana Perhot:“Koliko ste mandata vijećnik? 4? Koliko se zna, složili ste se da bi prva točka bila *Aktualni sat*, jer je uvijek na kraju Dnevnog reda bila točka pod nazivom *Različito*.

\*\*Vijećnik, Draženko Kolarić: „Da li se sva zemlja koja je u vlasništvu Republike Hrvatske daje u najam , odnosno da li se sva naplaćuje?“

\*Načelnik, Josip Dekalić:“ Većinom se sva zemlja koja je u najmu, naplaćuje. Mali broj je onih koji je obrađuju, a za nju ne plaćaju. Ako bi izlazili na teren, izlazila bi inspekcija. Dobro je da se zemlja obrađuje, no nije u redu da ne plate najam za nju.“

\*\*Vijećnik, Mirko Bedeković: „ Mato Malvić je riješio.“

\*\*Vijećnik, M.Sokolić.“ Da li je istina da pripadnici Javne vatrogasne postrojbe ne plaćaju komunalnu naknadu?

\*Načelnik, Josip Dekalić objasnio je da je Vatrogasna zajednica za svoje članove tražila oslobođenje plaćanja od komunalne naknade, ali da to Općina nije u mogućnosti učiniti ,te da je bolje da im se isplati dnevnica. Oni su dobrovoljna vatrogasna postrojba.

\*\*Vijećnik, Darko Halauš: „ Anita Bažulić se vratila s porodiljnog. Je li dobila otkaz ili dala otkaz?“

\*Pročelnica JUO, Ivana Fočić: „ Anita Bažulić je sklopila Sporazumni otkaz.“

\*Načelnik, Josip Dekalić :“Napravila je grešku kad je vodila OPG , a vezano za porez u iznosu od 80.000,00 kn. Ponudili smo joj da bude komunalni djelatnik . Nije prihvatila. Bila je obaviještena da je napravila grešku, a nije se javila. Takve stvari nisu za igrati. Od nove godine dolaze novi propisi. Ponudili smo joj da ostane u kolektivu, ali nije prihvatila. „

\*Vijećnik M.Bedeković je dao primjedbu da na stranicama Općine Šandrovac nisu ažurirani dokumenti.

Vijećniku je dobio odgovor da je sve na stranicama točno i ažurirano, sve do prethodne sjednice Općinskog vijeća.

\*Vijećnik, M.Sokolić također je dao primjedbu kako na stranicama Općine Šandrovac stoje krivi podaci vezani za sjedište.

\*\*Vijećnik, Miroslav Sokolić:“ Da li ćemo imati rebalans? Zašto nismo dobili obračun sa 30.09.?“

\*Načelnik, Josip Dekalić: „ Imat ćemo još jednu sjednicu. Danas je na Dnevnom redu Proračun i Programi.“

\*\*Pročelnica: „Što se tiče devetomjesečnog, Općina je dužna imati samo polugodišnji i godišnji izvještaj ostvarenja Proračuna.“

\*\*Vijećnik, M. Bedeković: „Zimska služba?“

\*Načelnik je odgovorio da i dalje zimsku službu obavlja komunalno poduzeće sa kamionom , te da će se za traktor nabaviti ralica, tako ćemo imati dva osposobljena vozila za održavanje zimske službe.

**Točka 2.**

**Usvajanje zapisnika sa 25. sjednice općinskog vijeća Općine Šandrovac**.

\*Predsjedavajući je odmah na početku dao prijedlog da se nadopuni Zapisnik sa 25. sjednice Općinskog vijeća, te da u Zapisniku dodaje rečenica: “*Nakon postavljenih pitanja i dobivenih odgovora prije početka sjednice te primjedbe člana općinskog vijeća, Mirka Bedeković, da Dnevni red nismo usvojili , Dnevni red je stavljen na glasovanje te je je prihvaćen jednoglasno.“*

\*\*Vijećnik M. Sokolić dao je primjedbu i na krivi napisani datum u Zapisniku.

Predsjedavajući je Zapisnik sa 25. sjednice Općinskog vijeća dao na glasanje.

U trenutku glasanja bilo je prisutno svih 11 vijećnika , te je zapisnik usvojen sa 7 glasova ZA, 2 glasa PROTIV i 2 glasa SUZDRŽAN.

(**KLASA: 021-05-/16-01/13, URBROJ: 2123-05-01-16-1)**

**Točka 3.**

**Usvajanje zapisnika sa 26. telefonske sjednice općinskog vijeća Općine Šandrovac.**

**\***Načelnik je obrazložio da mi imamo Odluku o nerazvrstanim cestama, no da je došlo da izmjene dokumentacije tako da vijeće mora donijeti novi Odluku, te da je zbog toga bila sazvana telefonska sjednica. Napomeno je da se radi o cesti Vidikovac- Šašnjevac.

U trenutku glasanja bilo je prisutno svih 11 vijećnika, te je zapisnik jednoglasno usvojen.

**(KLASA: 021-05/16-01/15, URBROJ: 2123-05-01-16)**

**Točka 4.**

**Prijedlog Proračuna Općine Šandrovac za 2017.g. i projekcija Proračuna 2018.-2019.g., (opći i posebni dio Proračuna i Plan razvojnih programa).**

Predsjedavajući je dao riječ načelniku, te je načelnik obrazložio Proračun po stavkama.

**\*\***Vijećnik Draženko Kolarić:“ 20.000,00 kn za Crkvu? Da li će i oni morati donijeti sve pismeno kao i Udruge?“

\*Pročelnica je odgovorila da će morati podnijeti pismeno očitovanje o utrošenim sredstvima.

\*\*Vijećnik, Dako Halauš napomenuo je da „kulir „ na društvenom domu u Lasovcu još nije stavljen, a davna je trebao biti.

\*\*Vijećnik Mirko Bedeković: „Na početku Proračuna stoji 80.000,00 kn za pravo služnosti? Od koga?“

\*\*Načelnik je obrazložio da se to odnosi na služnost od poduzeća „Ina-naftalin“d.d.

\*\* Vijećnik M. Bedeković: „Rashodi za ceste? Kako smo dobili taj iznos? „

\*Načelnik je odgovorio da smo stavili u Proračun sredstva, te da ih planiramo.

\*\*Vijećnik, Mirko Bedeković: „ Darovi za djecu?“

\*Načelnik, Josip Dekalić: „ Idu i ove godine, navedeni su pod stavkom *ostali rashodi.* „

\*Vijećnik Mirko Bedeković je primijetio da je dosta veliki iznos izdvojen za provedbu Lokalnih izbora slijedeće godine.

\*\*Vijećnik M. Bedeković:“ 540.000,00 kn za uređenje groblja. Da li ta sredstava idu komunalnom poduzeću?“

\*Načelnik je odgovorio da se komunalnom poduzeću plaća samo za održavanje groblja. Ovo su sredstva koja će biti za uređenje, budući da bi sva groblja trebala biti ograđena.

\*Vijećnik Bedeković M. primijetio je da si iznosi za javnu rasvjetu i potrošnju električne energije znatno manji, te mu je načelnik objasnio da sada računi idu preko T-Coma-a , a ne više preko Elektre.

\*Vijećnik Mirko Bedeković napomenuo je da bi se trebali izmijeniti stupovi javne rasvjete u Vinogradskoj ulici, a načelnik je dao odgovor da se ide u izmjenu.

\*\*Vijećnik M. Sokolić:“ Zanima me plan prihoda od poreza? Zanima me odalke taj prihod? prihode knjižimo, rashode ne ?““

\*Načelnik je odgovorio da je 49.000,00 kn od Ministarstva financija, te da ima informaciju kako bi Općina trebala dobiti oko 700.000,00 kn. Općina Šandrovac nema puno nezaposlenih, te ima ljudi koji su prijavljeni na području naše Općine, no trenutno ne stanuju ovdje, a prihod ide nama.

U 20: 16 sati vijećnik Miroslav Sokolić izašao je izvan vijećnice.

U trenutku glasanja bilo je prisutno 10 vijećnika, te je prijedlog Proračuna usvojen sa 10 glasova ZA.

**(KLASA: 400-06/16-01/26, URBROJ: 2123-05-01-16-1)**

**Točka 5.**

**Odluka o izvršenju Proračuna Općine Šandrovac u 2017.g**.

 U trenutku glasanja bilo je prisutno 10 vijećnika, te je Odluka o izvršenju Proračuna Općine Šandrovac usvojena sa 10 glasova ZA.

**(KLASA: 400-06/16-01/27,URBROJ: 2123-05-01-16-01)**

**Točka 6.**

 **Program investicijskog održavanja, gradnje objekata i uređaja komunalne infrastrukture u 2017.g. na području općine Šandrovac.**

*-Vijećnik Miroslav Sokolić se vratio u 20,22 sati*

Program investicijskog održavanja, gradnje objekata i uređaja komunalne infrastrukture u 2017.g. na području općine Šandrovac jednoglasno je usvojen od strane općinskog vijeća Općine Šandrovac. U trenutku glasanja bili su prisutni svi vijećnici.

**(KLASA: 400-06/16-01/28, URBROJ: 2123-05-01-16-1)**

**Točka 7.**

**Program održavanja komunalne infrastrukture u 2017.g.**

U trenutku glasanja bilo je prisutno svih 11 vijećnika te je Program održavanja komunalne infrastrukture u 2017.g. jednoglasno usvojen.

**(KLASA: 400-06/16-01/29, URBROJ: 2123-05-01-16-1)**

**Točka 8.**

 **Program javnih potreba u kulturi 2017.g.**

U trenutku glasanja bilo je prisutno svih 11 vijećnika te je Program javnih potreba u kulturi u 2017. jednoglasno prihvaćen od strane Općinskog vijeća Općine Šandrovac.

**(KLASA: 400-06/16-01/30, URBROJ: 2123-05-01-16-1)**

**Točka 9.**

**Program Javnih potreba u sportu u 2017.g.**

**\***Vijećnik Ranko Ormanović postavio je pitanje vezano uz konjičku udrugu i broj konja na području Općine Šandrovac.

\*\*Načelnik i Predsjednik Općinskog vijeća obrazložili su da Udruga nije ugašena, već će dalje sudjelovati i pomagati u manifestacijama

U trenutku glasanja bilo je prisutno svih 11 vijećnika te je Program javnih potreba u sportu jednoglasno prihvaćen od strane Općinskog vijeća.

**(KLASA: 400-06/16-01/31, URBROJ: 2123-05-01-16-1)**

**Točka 10.**

**Program socijalno-zdravstvenih potreba i humanitarnih udruga i zajednica Općine Šandrovac za 2017.g.**

U trenutku glasanja bilo je prisutno svih 11 vijećnika te je Program socijalno-zdravstvenih potreba i humanitarnih udruga i zajednica Općine Šandrovac za 2017.g. jednoglasno usvojen od strane općinskog vijeća.

**(KLASA: 400-06/16-01/32, URBROJ: 400-06/16-01/32)**

**Točka 11.**

 **Program utroška sredstava vodnog, komunalnog i šumskog doprinosa, komunalne naknade te naknade za eksploataciju mineralnih sirovina, kaptažnog plina i naknade za korištenje zemljišta za 2017.g.**

U trenutku glasanja bilo je prisutno svih 11 vijećnika. Program utroška sredstava vodnog, komunalnog i šumskog doprinosa, komunalne naknade te naknade za eksploataciju mineralnih sirovina, kaptažnog plina i naknade za korištenje zemljišta za 2017.g. jednoglasno je usvojen od strane Općinskog vijeća općine Šandrovac.

**(KLASA: 400-06/16-01/33, URBROJ: 2123-05-01-16-1)**

**Točka 12**.

**Program raspolaganja prihodima dobivenim od naknade za zadržavanje nezakonito izgrađenih zgrada na području Općine Šandrovac u 2017.g.**

U trenutku glasanja bilo je prisutno 11 vijećnika.Program raspolaganja prihodima dobivenim od naknade za zadržavanje nezakonito izgrađenih zgrada na području Općine Šandrovac u 2017.g.jednoglasno je usvojen od strane općinskog vijeća Općine Šandrovac.

**(KLASA: 400-06/16-01/36, URBROJ: 2123-05-01-16-1)**

**Točka 13.**

**Program korištenja sredstava ostvarenih od prodaje, zakupa, dugogodišnjeg zakupa poljoprivrednog zemljišta u vlasništvu Republike Hrvatske za 2017. godinu.**

U trenutku glasanja bilo je prisutno 11 vijećnika.Program korištenja sredstava ostvarenih od prodaje, zakupa, dugogodišnjeg zakupa poljoprivrednog zemljišta u vlasništvu Republike Hrvatske za 2017. godinu jednoglasno je usvojena od strane općinskog vijeća.

**(KLASA: 400-06/16-01/35, URBROJ: 2123-05-01/16-1)**

**Točka 14.**

**Odluka o prijenosu poslova uz utvrđivanje, evidentiranje, nadzor, naplatu i ovrhu općinskih poreza na poreznu upravu u 2017.g.**

U trenutku glasanja bilo je prisutno 11 vijećnika. Odluka o prijenosu poslova uz utvrđivanje, evidentiranje, nadzor, naplatu i ovrhu općinskih poreza na poreznu upravu u 2017.g. jednoglasno je usvojeno od strane Općinskog vijeća.

**(KLASA: 400-06/16-01/34, URBROJ: 2123-05-01-16-1)**

**Točka 15.**

**Odluka o raspoređivanju sredstava političkim strankama zastupljenim u Općinskom vijeću Općine Šandrovac u 2017. godini.**

**\*\***Vijećnik Mirko Bedeković: „ Da li bi iznos mogao povećati na 2.000,00 kn'“

\*Načelnik, Josip Dekalić je odgovorio da Općinsko vijeće može donijeti odluku o povećanju sredstava.

U trenutku glasanja bilo je prisutno 11 vijećnika. Odluka o raspoređivanju sredstava političkim strankama zastupljenim u Općinskom vijeću Općine Šandrovac u 2017. godini jednoglasno je usvojena od strane Općinskog vijeća.

**(KLASA: 006-01/16-01/1, URBROJ: 2123-05-01-16-1)**

**Točka 16**.

**Odluka kojom se daje suglasnost za provedbu ulaganja u vatrogasni dom i spremište na području Općine Šandrovac.**

\*\*Načelnik je spomenuo da se o navedenom već razgovaralo na Općinskog vijeću, te da bi se napravilo vatrogasno spremište za vozila i potrebne popratne prostorije. Do postojeće željezare sve bi se srušilo , te bi se napravilo novo. U planu je i asfaltiranje. Općina će se javiti na natječaj kad se raspiše.

U trenutku glasanja bilo je prisutno 11 vijećnika. Odluka kojom se daje suglasnost za provedbu ulaganja u vatrogasni dom i spremište na području Općine Šandrovac jednoglasno je usvojena od strane Općinskog vijeća Općine Šandrovac.

**(KLASA: 943-01/16-01/11, URBROJ: 2123-05-01-16-01)**

**Točka 17**.

**Odluka o pokretanju inicijative za izgradnju vodovodne infrastrukture u Vinogradskoj ulici.**

U trenutku glasanja bilo je prisutno 11 vijećnika. Odluka o pokretanju inicijative za izgradnju vodovodne infrastrukture u Vinogradskoj ulici jednoglasno je usvojena od strane Općinskog vijeća.

**(KLASA: 943-01/16-01/10, URBROJ: 2123-05-01-16-1)**

**Točka 18.**

Informacija o provedenoj javnoj nabavi Šandroprom d.o.o. Šandrovac o nabavi poljoprivrednog traktora (kao prilog Odluka o izboru ponuditelja u postupku javne nabave „Nabava poljoprivrednog traktora“, te Zapisnik o pregledu i ocjeni ponuda ).

Završeno u 21,35 sati.

Zapisničar

Sandra Sedlanić

  **Općinsko vijeće općine Šandrovac**

 **Predsjednik općinskog vijeća**

 **Ivan Pleško**